OpenLLM-France/wikimedia huggingface dataset:
# Geissler hodi

Geissler hodia beirazko hodi bat da, deskarga elektrikoen printzipioak frogatzeko. Heinrich Geissler fisikari alemaniarraren asmakizun bat da, 1850ekoa.
Hodiaren barnean deskarga elektriko bat ematean, presio txikin eta gas giro batean, kolore ezberdinetako argia igortzeko gai diren hodiak dira. Hodi hauek, iragarki argitsuetarako erabiltzen dira.
Hodiak, airea presio normalean du, eta, muturretako batean, elektrodoetako batek, zenbait milioika volteko potentzial diferentzia ezartzen du, korronte igarotze nabarmen bat eraginez. Presioak, merkurioko hamar milimetroraino jaisten jarraitzen badu, argitze ahul bat gertatzen da, airean molekulen arteko talkaren ondorioz gertatutako ionizazioagatik. Ioi hauek, abiada handia hartzen dute, eta, parean topatzen dituzten molekulen aurka talka egitean, elektroiak ken diezazkieke. Presioa, are gehiago jaisten bada, argitzea hedatu eta estratifikatu egiten da.

## Kanpo estekak

* (Ingelesez) Instruments for Natural Philosophy: Geissler hodiak
* Datuak: Q537792
* Multimedia: Geissler tubes / Q537792
# Geita

Geita Tortricidae familiako sits genero bat da. Bere espezie tipoa Geita bjoernstadi da.

## Espezieak

| Espeziea | Irudia | Egoera |
| Geita bjoernstadi | | daturik gabe |
| Geita micrograpta | | daturik gabe |

## Kanpo estekak

* Datuak: Q5530258
* Espezieak: Geita
# Geithain

Geithain Alemaniako hiri-udalerri bat da, Saxonia estatuan. Azken zentsuaren arabera 6.797 biztanle zituen, 54,71 kilometro koadroko azaleran.

## Kanpo estekak

* Datuak: Q10765
* Multimedia: Geithain / Q10765
# Federico Higuaín

Federico Fernando Higuaín (1984ko urriaren 25a) futbolari profesional ohia da, aurrelari eta erasoko erdilari gisa jokatu zuena. Gaur egun, Inter Miami II MLS Next Pro klubeko entrenatzailea da.
157 partida jokatu zituen, eta 35 gol lortu zituen Argentinako Lehen Dibisioan, River Plate, Nueva Chicago, Independiente, Godoy Cruz eta Colón taldeetan, 2003 eta 2012 bitartean. Egonaldi laburrak ere izan zituen Turkiako Beşiktaş JK-rekin eta Mexikoko Club Américarekin 2007-08an.
2012an, Columbus Crew-ekin sinatu zuen 650.000 USDko klubeko errekor baten truke, eta MLS Urteko Etorri Berriaren Saria irabazi zuen bere lehen denboraldian. Ia 200 agerraldi egin zituen eta 50 gol baino gehiago sartu zituen klubarentzat, 2015ean Ekialdeko Konferentziaren titulua lortzen lagunduz.

## Biografia

Higuaín Buenos Airesen jaio zen, Argentinan, Jorge Higuaín futbolari argentinar ohiaren semean. Higuaínek hiru anaia ditu, tartean Gonzalo, futbolari ohia dena. Euskal jatorrikoa da, aitaren aldetik.

## Erreferentziak

* ↑ Higuain: I'm not jealous of Gonzalo. FIFA.com 6 June 2013.
* ↑ Federico ganó el duelo de los hermanos Higuaín. Old.clarin.com. Retrieved on 17 April 2014.
* ↑ Milan, AC. «Mercato Milan 2018: ultime calciomercato Gonzalo Higuain e Mattia Caldara | AC Milan» AC Milan.
* ↑ (Gaztelaniaz) «El delantero uruguayo Diego Forlán, su abuela vasca, y sus deseos de fichar por el Athlétic Club de Bilbao» Euskal kultura 2010-04-09.

## Kanpo estekak

* Datuak: Q1338969
* Multimedia: Federico Higuaín / Q1338969
# Federico Jiménez Losantos

Federico Jimenez Losantos (Teruel, Espainia, 1951ko irailaren 15a), aragoiar kazetari, enpresaburu eta idazlea da. COPE irrati kate katolikoan esatari izandakoa, Espainiako esRadio irrati kateko esataria da egun, bai eta Libertad Digital argitalpen digitalaren editore eta jabeetariko bat ere.
Ezaguna da bere estilo gogor eta zakarragatik. Hori dela eta, irainengatik lautan izan da zigortua Espainiako epaitegietan.

## Kanpo estekak

* (Gaztelaniaz) Federico Jimenez Losantosi egindako elkarrizketa, liberalismo.org webgunean.
* Datuak: Q2736191
* Multimedia: Federico Jiménez Losantos / Q2736191
* Aipu famatuak: Federico Jiménez Losantos
# Federico Gamboa (atleta)

Federico Gamboa Hesi-lasterkari mexikarra zen. Gizonezkoen 110 metroko hesi-lasterketan parte hartu zuen 1932ko Udako Olinpiar Jokoetan.

## Kanpo estekak

* Datuak: Q39792605
# Federico Gay

Federico Gay (Turin, 1896ko uztailaren 16a - ib., 1989ko apirilaren 15a) italiar txirrindularia izan zen.

## Taldeak

* Liberi (1915).
* Bianchi (1920-1922).
* Alcyon-Dunlop (1923.1924).
* Opel (1925).
* Mifa (1926).
* Alcyon.Dunlop (1927).

## Palmaresa
### Errepidea

1915
* 3. Piemonteko Giroan
1920
* 7. Lombardiako Giroan
1921
* Milan-Turin
* 3. Erroma-Napoli-Erroman
* 3. Lombardiako Giroan
* 3. Italiako errepide txirrindularitzako txapelketan
* 6. Italiako Giroan
1922
* Frantziako Tourreko etapa bat.
* 4. Lombardiako Giroan
1923
* 2. Toscanako Giroan
* 3. Lombardiako Giroan
* 3. Italiako errepide txirrindularitzako txapelketan
* 4. Italiako Giroan
1924
* Milan-Turin
* 2. Italiako Giroan eta lau etapa.
* 2. Italiako errepide txirrindularitzako txapelketan
* 3. Venetoko Giroan
1925
* Zurich-Berlin.
* 10. Frantziako Tourrean
1927
* 8. Milan-San Remon
1928
* 3. Bernocchi Kopan

### Pista

1932
* Italiako iraupen-erdiko txapelketa.

## Kanpo estekak

Federico Gay - ProCyclingStats
* Datuak: Q2068432
# Federico García Moliner

Federico García Moliner (Borriana, Castelló, Espainia, 1930eko martxoaren 4a) fisikaria da.

## Bizitza

Madrilgo Complutense Unibertsitatean egin zituen ikasketak. Zientzia Fisikoetako lizentzia atera zuen 1954an, eta doktoregoa, Cambridgeko Unibertsitatean (1958an) eta Madrilgoan (1960an). CSICen hasi zuen ibilbide profesionala, eta Illinoisko Unibertsitateko irakaslea izan zen 1961etik 1964ra. Bestalde, Madrilgo Unibertsitate Autonomoko katedraduna izan zen 1974tik 1979ra. Gai solidoen fisikaren inguruko azterketen aitzindaria izan zen Espainian, eta haren lanek ospe handia izan dute mundu guztian. Bereziki aipatzekoa da Gainazaleko Greenen funtzioak izeneko obra, funtzioen gainezartze-metodoa deskribatzen duena: gai solidoaren propietateak beren atomoen eta elektroien propietateen arabera aztertzen ditu, eta ezinbestekoa da gaur egungo elektronikaren garapenerako. Molinerren ikerketak Espainian eta beste herrialde batzuetan eman dira argitara.
Nabarmentzekoa du, batez ere Introduction to the Theory of Solid Surfaces (1979, Gainazal solidoen teoria) liburua, oinarri-oinarrizko obra solidoen fisika ikasi nahi dutenentzat. 1992an, Ikerketa Zientifiko eta Teknikoko Asturiasko Printzea saria eman zioten egoera solidoko fisikari egindako ekarpenengatik. Gaur egun, Castellóko Jaume I.a Unibertsitateko katedraduna da, eta han segitzen du egitura erdieroale kuantikoei buruz ikertzen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3753427
# Federico Gravina

Federico Carlo Gravina Napoli (Palermo, 1756ko abuztuaren 12a - Cádiz, 1806ko maiatzaren 9a) espainiar militarra izan zen. Fragatako teniente zela Gibraltarko blokeoa egin zuen (1799); Aljeriako blokeoa (1783, 1784 eta 1785) Algecirasko buru gisa; Orango defentsa (1792), Rosas (1894) eta Cadizko defentsak (1799) ingelesen kontra; itsas armada britainiarraren kontrako garaipena lortu zuen Finisterren Argonauta itsasontzian (1805). Trafalgarreko gatazkan (1805) zauritu zuten, eta urtebete geroago hil zen zaurien ondorioz.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q602054
* Multimedia: Federico Gravina / Q602054
# Federico Ibarguren

Federico Eulogio Ibarguren Díaz (Saltako hiria, Argentina, 1833ko maiatzaren 20a - ibid. 1890eko azaroaren 19a) Argentinako senatari nazionala eta Justizia Auzitegi Goreneko ministroa izan zen.

## Biografia

Montevideoko Errepublikako Unibertsitatean ikasi zuen eta Facundo de Zuviríak sustatu zuen doktorego tesia. Saltako probintzian Justizia Auzitegi Goreneko presidentea izan zen 1861ean eta Gobernuko ministroa 1869 eta 1871 artean, Prozedura Judizialen 1. Probintzia Kodea egin zuenean. Saltako senatari nazionala hautatua 1871n, 1874an epaile federal izendatu zuten eta 1884an Julio Argentino Roca presidenteak Nazioko Justizia Auzitegi Goreneko epaile izendatu zuen, kargua 1890ean utzi zuen. Buenos Airesen hil zen 1890eko azaroaren 19an.
Une desberdinetan Auzitegi Gorena partekatu zuen José Benjamín Gorostiaga, José Trifón Domínguez y López Camelo, Luis Vicente Varela, Salustiano J. Zavalía eta Calixto S. de la Torre-rekin.

## Kanpo estekak

* Datuak: Q17154943
# Federico Garraus

Federico "Fredy" Garraus (Iruñea, 1946ko urtarrilaren 7a), pilota munduan Garraus bezala ezaguna, euskal herritar pilotari ohia da.
Mexikoko Olinpiar Jokoetan frontenisean parte hartu zuen. Lertsundi eta Irigaraiekin batera borntzezko domina lortu zuen, Mexikok eta Argentinak menderatua.
1970ean Donostiako Munduko Pilota Txapelketan parte hartzeko ere hautatu zuten.

## Bibliografia

* Historia de la Pelota en Navarra. Diario de Navarra ISBN 84-89103-38-0..
* Datuak: Q8961040
# Gennep

Gennep (entzun) Herbehereetako Limburg probintziako herria da. 2010eko urtarrilaren 1eko erroldaren arabera, herriak 17.140 biztanle zituen.

## Ikus, gainera

* Limburg

## Kanpo estekak

* (Nederlanderaz) Udalaren webgunea.
* Datuak: Q9800
* Multimedia: Gennep / Q9800
# Gennadi Mikhailov

Gennadi Mikhailov (1978ko otsailaren 4a) errusiar txirrindulari ohia da.

## Palmaresa

1995
* 3. Loir eta Cher Tourrean
1996
* Nafarroako Itzuliko etapa bat
2001
* 6. Paris-Camembert
* 8. Munduko errepideko txapelketan
2002
* Luxenburgoko Tourreko etapa bat
* 10. Donostia Klasikoan
2004
* Espainiako Vueltako etapa bat (taldekako erlojupekoa)
2007
* 3. Trofeo Mallorcan

## Kanpo estekak

Gennadi Mikhailov - ProCyclingStats
* Datuak: Q1502388
* Multimedia: Gennady Mikhaylov / Q1502388
# Genlis kantonamendua

Genlis kantonamendua Frantziako kantonamendu bat da. Côte-d'Or departamenduan dago, Borgoina-Franche-Comté eskualdean. Guztira 25 udalerri ditu eta Genlis da bere hiriburua.

## Kanpo estekak

* Datuak: Q18130
# Gennes-sur-Seiche

Gennes-sur-Seiche (bretainieraz Gen) Ille eta Vilaine departamenduan dagoen Bretainiako udalerria da.

## Kanpo estekak

* Datuak: Q1074611
* Multimedia: Gennes-sur-Seiche / Q1074611
# Girlatxe

Girlatxe (katalanez: guirlatxe; aragoieraz eta gaztelaniaz: guirlache) xigortutako almendraz eta karameluz egindako turroia da. Antzinako Aragoiko koroaren eremuko gastronomiako plater hau Proventzako nogataren antzekoa da.

## Erreferentziak

* ↑ Harluxet Hiztegi Entziklopedikoa. Girlatxe. .

## Kanpo estekak

* Datuak: Q5849978
* Multimedia: Guirlache / Q5849978
# Girlschool

Girlschool heavy metal musika taldea da, Londresen sortua.

## Ibilbidea

Taldea 1978an sortu zen, Londresen, Painted Ladies izenpean, laster Girlschool behin betiko izentzat hartu zuten arren, eta taldekideak lau neska gazte ziren: Kim McAuliffe eta Kelly Johnson ahots eta gitarretan, Enid Williams baxuan eta Denise Dufort baterian.
Urte haietan, punk rock eta new wave mugimenduen eztandari esker, askoz arruntago bilakatu zen emakumeek parte hartzea musika taldeetan, baina rock gogorraren esparrua artean ere oso maskulinoa zen, eta lau neskak osatutako hard rock talde bat ez zen batere ohikoa. Taldekideek inoiz azaldu dute emakumez osatutako taldea eratzea ez zela izan nahita egindako hautu bat, beharrak agindutakoa baizik: neskak izanik, gizonek ez zuten haiekin jo nahi izaten.
1979an Girlschool Motorheaden talde gonbidatua izan zenetik Overkill diskoaren promozio biran, bi taldeek harreman handia izan dute. Gauza askotan egiten zuten bat: diskoetxea (Bronze), ekoizlea (Vic Maile), parrandarako gogoa eta, batez ere, rock-and-rolla ulertzeko modua.
Izan ere, Girlschool askotan lotu dute Saxon, Def Leppard, Iron Maiden eta beste zenbait talde ekarri zituen New Wave of British Heavy Metal izeneko mugimenduarekin, baina hortik aldentzen ziren euren doinuei txertatzen zieten punk kutsuari esker, eta ezaugarri horretan ere badute antza Motorhead, Tank eta olatu hartako beste zenbait talderekin.
Kidetasun horren ondorioz, Girlschoolek eta Motorheadek disko bat egin zuten elkarrekin, 1981ean grabatutako St Valentine's Day Massacre EPa, eta Lemmy Kilmister hil aurretik egindako azken biran, Girlschool izan zen berriro Motorheaden talde gonbidatua.
Demolition (1980), Hit and Run (1981) eta Screaming Blue Murdet (1982) dira taldearen disko klasikoak. Gero etorriko ziren AOR eta glam rockera hurbiltzeko ahaleginak inoiz iritsiko ez zen arrakasta baten bila, kideen joan-etorriak, talde ospetsuagoen itzalean egindako bira amaigabeak, eta Kelly Johnsonen heriotza 2007an. Denbora tarte horretan Girlschool beti egon dira bigarren lerroan, banda ezagunagoen emanaldietan hasierako taldea izatera kondenatuak, baina duintasunari eta zintzotasunari eutsi diote, eta horri esker irabazi dute zaleen estimua.

## Estudiozko albumak

* 1980: Demolition (Bronze)
* 1981: Hit and Run (Bronze)
* 1982: Screaming Blue Murder (Bronze)
* 1983: Play Dirty (Bronze)
* 1985: Running Wild (Mercury)
* 1986: Nightmare at Maple Cross (GWR)
* 1988: Take a Bite (UK: GWR/US: Enigma)
* 1989: Cheers You Lot (Metal Masters)
* 1992: Girlschool (Communique)
* 2002: 21st Anniversary: Not That Innocent (Communique)
* 2004: Believe (Communique)
* 2008: Legacy (Wacken Records/SPV)
* 2011: Hit and Run – Revisited (UDR)
* 2015: Guilty as Sin (UDR)

## Erreferentziak

* 1 2 3 4 5 6 «Girlschool, bigarren lerroan duin» Berria 2022-06-26 CC BY-SA 4.0 lizentziapean.

## Kanpo estekak

* Datuak: Q1142870
* Multimedia: Girlschool / Q1142870
# Girma Wolde-Giorgis

Girma Wolde-Giorgis (Ge'ez: ግርማ ወልደ ጊዮርጊስ; Addis Abeba, 1924ko abenduaren 28a - ib., 2018ko abenduaren 15a) Etiopiako presidentea izan zen 2001etik 2013ra.
Oromo etniaren kidea izan zen. Aire trafiko kontrola ikasi zuen eta aireko indar etiopiarrean lan egin zuen. 2001ean presidente aukeratu zen eta 2007an berrautatu zen. Mulatu Teshome gertatu zitzaion.
* Datuak: Q57383
* Multimedia: Girma Wolde-Giorgis / Q57383
# Girlfriend

Girlfriend Avril Lavigne abeslari kanadatarraren pop punk abesti ezagunenetakoa da, The Best Damn Thing albumeko lehen abestia dena.
Orain arte, abeslariaren single salduena eta ezagunena da.

## Bideoklipa

Girlfriend abestiaren bideoan, Avril Lavignek neska bati oztopoak jartzen dizkio, haren bikoteaz maiteminduta baitago. Aipatzekoa da Avril Lavignek berak interpretatzen dituela bai neska erasotzailearen, bai neska erasotuaren paperak bideoan. Hala eta guztiz ere, janzkerak bi pertsonaiak estereotipatu egiten ditu, erasotzaileak neska arrakastatsu eta errebeldea irudikatzen baitu, erasotuak neska zintzo eta inozentea irudikatzen duelarik. Honek kontrobertsia eta kritika ugari sortu zituen, bideoklipa bullyinga eta gazteen arteko biolentziaren apologiatzat hartu baitzuten zenbait kritikarik.
Bestalde, aipatzekoa da 2008ko irailaren 8an, bideo hau munduko bideorik ikusiena bilakatu zela YouTuben, 128.000.000 erreprodukzio baina gehiagorekin.

## Kanpo estekak

* Ikusi "Girlfriend" abestiaren bideoa YouTuben: http://www.youtube.com/watch?v=Bg59q4puhmg
* Datuak: Q738474
# Girls

Girls (euskaraz: «neskak») izan daiteke:
* The Girls, Lori Lansensen eleberria;
* Girls magazine, frantziar aldizkaria;
* Girls, HBOko telesaila;
* Les Girls, George Cukorren 1957ko filma;
* Girls, Just Jaeckinen 1980ko filma;
* Girls, estatubatuar musika taldea.
# Girls (telesaila)

    Artikulu hau telesailari buruzkoa da; beste esanahietarako, ikus «Girls».
Girls Lena Dunhamek sortutako eta protagonista duen telesail estatubatuarra, komedia-drama bat. Telesailak New Yorken bizi diren lau emakume gazteren bizitza jarraitzen du.

## Nondik norakoa

Gidoietako premisa asko, eta Hannah pertsonaia nagusiaren zirkunstantzia batzuk (gurasoengandik ekonomikoki moztea, idazle bihurtzea eta zoritxarreko erabakiak hartzea) Dunhamen bizitzatik atera ziren. Dunhamek gidoi, zuzendaritza eta ekoizpenean inplikazio handia izan du telesailean. Hamarkada bat lehenagoko Sex and the City telesailarekin paralelismoak marraztu dituzte, baina garai berritu batera egokitua izatez gain, azalkeria gutxiago eta pertsonaia multidimentsionalagoak aurkitu ditu kritikak honetan. Millennial belaunaldiaren gogoarekin bat egiten duen telesailtzat ere deskribatu izan da.
2011 eta 2017 artean 6 denboraldi izan ziren, 62 atalekin (30 minutu eskas luzeran ohikoan), HBO katean emanak jatorrian.

## Aktore nagusiak

Denboraldi guztietan:
* Lena Dunham: Hannah Horvath
* Allison Williams: Marnie Michaels
* Jemima Kirke: Jessa Johansson
* Zosia Mamet: Shoshanna Shapiro
* Adam Driver: Adam Sackler
* Alex Karpovsky: Ray Ploshansky
* Andrew Rannells: Elijah
Denboraldi batzuetan:
* Christopher Abbott: Charlie
* Chris O'Dowd: Thomas-John
* Ebon Moss-Bachrach: Desi Harperin
* Jake Lacy: Fran Parker
* Jon Glaser: Laird
* Gaby Hoffmann: Caroline Sackler.
* Becky Ann Baker: Loreen Horvath
* Peter Scolari: Tad Horvath
* John Cameron Mitchell: David Pressler-Goings
* Aidy Bryant: Abigail.

## Erreferentziak

* ↑ (Ingelesez) «Lena Dunham’s Girls: the show that turned TV upside down» the Guardian 2017-02-04 (Noiz kontsultatua: 2020-09-05).

## Kanpo estekak

* Datuak: Q618329
* Multimedia: Girls (TV series) / Q618329
# Girls Trip

Girls Trip 2017ko Malcolm D. Lee estatubatuar zinema zuzendariaren umorezko filma da.

## Sinopsia

Oharra: Atal honek istorio osoa edo amaiera argitzen du.
Aspaldiko lau lagun New Orleansera abiatuko dira, aprobetxatuz horietako batek, Ryan Pierce autolaguntza liburuen idazleak, hitzaldi bat eskaini behar duela Essence Festival jaialdian. Bidaian ongi pasatzeko nahia nagusituko da.

## Aktoreak

* Regina Hall: Ryan Pierce
* Queen Latifah: Sasha Franklin
* Jada Pinkett Smith: Lisa Cooper
* Tiffany Haddish: Dina
* Larenz Tate: Julian Stevens
* Mike Colter : Stewart Pierce
* Kofi Siriboe: Malik
* Kate Walsh: Elizabeth Davelli
* Deborah Ayorinde: Simone
* Lara Grice: Bethany
* Tonea Stewart: izeko Marian
* Mike Epps: absenta saltzailea
Gainera, filmak cameo asko ditu, tartean Mariah Carey, Ne-Yo, Faith Evans, Morris Chestnut, Gabrielle Dennis, MC Lyte, New Edition, Common, Estelle, Sean Combs, Carla Hall, Sunny Hostin, William Levy, Babyface, Doug E. Fresh, Lalah Hathaway, Maxwell, Mase, Ava DuVernay, Lorraine Toussaint, Jaina Lee Ortiz, Terry McMillan, and Iyanla Vanzant.

## Erreferentziak

* ↑ «Girls Trip» Berria 2018-1-13.

## Kanpo estekak

* Datuak: Q25631071
# Girls' Generation

Girls' Generation (Hangul: 소녀시대; Hanja: 少女時代; RR: Sonyeo Sidae), SNSD izenez ere ezaguna, SM Entertainment disko-etxeak sortutako neskez osatutako musika taldea da. Zortzi lagunek osatzen dute taldea: Taeyeon, Sunny, Tiffany, Hyoyeon, Yuri, Sooyoung, Yoona eta Seohyun. Hasieran bederatzikote bat zen, Jessicak 2014ko irailean taldea utzi zuen arte.
Into the New World izeneko singlearekin egin zuen debuta 2007ko abuztuaren 5ean. 2009ko Gee singlearekin ospetsu egin ziren.

## Taldekideak

* Taeyeon
* Sunny
* Tiffany
* Hyoyeon
* Yuri
* Sooyoung
* Yoona
* Seohyun

### Taldekide ohiak

* Jessica (2007-2014)

## Diskografia
### Koreako diskoak

* Girls' Generation (2007)
* Oh! (2010)
* The Boys (2011)
* I Got a Boy (2013)
* Lion Heart (2015)
* Holiday Night (2017)

### Japaniako diskoak

* Girls' Generation (2011)
* Girls & Peace (2012)
* Love & Peace (2013)

## Kanpo estekak

* Datuak: Q20153
* Multimedia: Girls' Generation / Q20153
# Girls & Boys (Blur)

Girls & Boys (euskaraz Neska-Mutilak) Blur ingeles rock alternatibo musika taldearen abesti bat da. 1994ean Parklife diskoaren barnean argitaratu zuten.

## Kanpo estekak

* Girls & Boys abestiaren bideoklipa ikusgai eta entzungai. Youtube.com (Ingelesez)
* Datuak: Q2713436
# Force 10 from Navarone (filma)

Force 10 from Navarone (euskaraz Navaroneko 10 Indarra), 1978ko Guy Hamilton ingeles zinema zuzendariaren gerra film bat da. Alistair MacLean idazlearen 1968ko izenburu berdineko eleberrian oinarritua dago. Robert Shaw, Harrison Ford, Barbara Bach, Edward Fox eta Franco Nero aktoreek antzeztu zuten.
The Guns of Navarone (1961) filmaren jarraipena da.

## Argumentua

Oharra: Atal honek istorio osoa edo amaiera argitzen du.
Navarone uharteko kanoiak suntsitu ondoren, Keith Mallory (Robert Shaw) maioarrak eta Dusty Miller (Edward Fox) sarjentuak Jurgoslavian burutu beharreko misio berri baten ardura jaso dute: alemaniarren hornidurarako ezinbestekoa den zubi baten suntsiketa gauzatzea, horretarako nazien patrulei eta beren artean infiltratua duten traidore bati aurre egin beharko diete.

## Aktoreak

* Robert Shaw: Keith Mallory maiorra
* Harrison Ford: Mike Barnsby teniente kolonela
* Edward Fox: John "Dusty" Miller sarjentua
* Barbara Bach: Maritza Petrović
* Franco Nero: Lescovar kapitaina/Von Ingorslebon kolonela
* Carl Weathers: Weaver sarjentua
* Richard Kiel: Dražak kapitaina
* Alan Badel: Petrović maiorra
* Michael Byrne: Schroeder maiorra
* Philip Latham: Jensen komandantea
* Angus MacInnes: Doug Reynolds tenientea
* Michael Sheard: Bauer sarjentua
* Petar Buntic: Marko
* Paul Humpoletz: Bismark sarjentua

## Kanpo estekak

* IMDBko fitxa irakurgai (Ingelesez)
* Datuak: Q572736
# Forcey

Forcey Frantziako udalerria da, Marne Garaia departamenduan dagoena, Ekialde Handia eskualdean. 2013an 90 biztanle zituen.

## Demografia
### Biztanleria

2007an Forcey udalerrian erroldatutako biztanleak 90 ziren. Familiak 36 ziren, horien artean 8 pertsona bakarrekoak ziren (8 bakarrik bizi ziren gizonak), 8 seme-alabarik gabeko familiak ziren, 16 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 51 etxebizitza zeuden, 36 familiaren etxebizitza nagusia ziren, 11 bigarren erresidentzia ziren eta 4 hutsik zeuden. 50 etxeak ziren eta 1apartamentu bat zen. 36 etxebizitza nagusietatik 23 bere jabearen bizilekua ziren, 7 alokairuan okupaturik zeuden eta 6 doan lagata zeuden; 2 etxek bi gela zituzten, 4 etxek hiru zituzten, 11 etxek lau zituzten eta 19 etxek bost zituzten. 23 etxek euren parking plaza propioa zuten azpian. 18 etxetan ibilgailu bat zegoen eta 15 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Forcey udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 4 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 4 |
| 0 | 70-74 | 0 |
| 4 | 65-69 | 0 |
| 4 | 60-64 | 0 |
| 0 | 55-59 | 4 |
| 8 | 50-54 | 4 |
| 0 | 45-49 | 0 |
| 4 | 40-44 | 4 |
| 0 | 35-39 | 0 |
| 0 | 30-34 | 0 |
| 4 | 25-29 | 4 |
| 8 | 20-24 | 0 |
| 4 | 15-19 | 4 |
| 0 | 10-14 | 4 |
| 0 | 5-9 | 0 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 58 ziren, horien artean 44 aktiboak ziren eta 14 inaktiboak ziren. 44 pertsona aktiboetatik 39 lanean zeuden (23 gizon eta 16 emakume) eta 5 langabezian zeuden (2 gizon eta 3 emakume). 14 pertsona inaktiboetatik 7 erretiraturik zeuden, 5 ikasten zeuden eta 2 "bestelako inaktibo" gisa sailkaturik zeuden.

### Ekonomia jarduerak

2000. urtean Forcey udalerrian 4 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1101575
* Multimedia: Forcey / Q1101575